L 185/118
MT
Il-Ġurnal Uffiċjali tal-Unjoni Ewropea
12.7.2022
(7)
Wara dawn it-tifqigħat tal-influwenza tat-tjur b’patoġeniċità għolja, l-awtoritajiet veterinarji tal-Kanada u tal-Istati Uniti stabbilew żona ta’ kontroll ta’ 10 km madwar l-istabbilimenti affettwati u implimentaw politika ta’ eradikazzjoni biex jikkontrollaw il-preżenza tal-influwenza tat-tjur b’patoġeniċità għolja u jillimitaw it-tixrid ta’ dik il-marda.
(8)
Il-Kanada u l-Istati Uniti ressqu informazzjoni lill-Kummissjoni dwar is-sitwazzjoni epidemjoloġika fit-territorju tagħhom u l-miżuri li ħadu biex jiġi evitat li l-influwenza tat-tjur b’patoġeniċità għolja tkompli tinxtered.
Dik l-informazzjoni ġiet evalwata mill-Kummissjoni.
Abbażi ta’ dik l-evalwazzjoni, u sabiex jiġi protett l-istatus tassaħħa tal-annimali fl-Unjoni, jenħtieġ li d-dħul fl-Unjoni ta’ kunsinni ta’ tjur, ta’ prodotti ġerminali tat-tjur, u ta’ laħam frisk tat-tjur u tal-għasafar tal-kaċċa miż-żoni taħt ir-restrizzjonijiet stabbiliti mill-awtoritajiet veterinarji talKanada u tal-Istati Uniti ma jibqax jiġi awtorizzat minħabba t-tifqigħat reċenti tal-influwenza tat-tjur b’patoġeniċità għolja.
(9)
Barra minn hekk, il-Kanada ssottomettiet informazzjoni aġġornata dwar is-sitwazzjoni epidemjoloġika fit-territorju tagħha fir-rigward ta’ tifqigħa waħda tal-influwenza avjarja b’patoġeniċità għolja fi stabbiliment tal-pollam filprovinċja ta’ Nova Scotia, ikkonfermata fl-1 ta’ Frar 2022.
Il-Kanada ssottomettiet ukoll informazzjoni dwar il-miżuri li ħa biex jevita aktar tixrid ta’ dik il-marda.
B’mod partikolari, wara din it-tifqigħa tal-influwenza tat-tjur b’patoġeniċità għolja, il-Kanada implimentat politika ta’ eradikazzjoni biex jikkontrolla u jillimita t-tixrid ta’ dik il-marda.
Il-Kanada lestiet ukoll il-miżuri tat-tindif u tad-diżinfezzjoni meħtieġa wara l-implimentazzjoni tal-politika ta’ eradikazzjoni fl-istabbilimenti tal-pollam infettati fit-territorju tagħha.
(10)
Apparti dan, ir-Renju Unit issottometta informazzjoni aġġornata dwar is-sitwazzjoni epidemjoloġika fit-territorju tiegħu dwar sitt tifqigħat tal-influwenza tat-tjur b’patoġeniċità għolja fl-istabbilimenti tal-pollam: tifqigħa waħda qrib Ross-on-Wye, Hereford u South Herefordshire, Herefordshire, l-Ingilterra, ir-Renju Unit, li ġiet ikkonfermata fl-20 ta’ Jannar 2022; tifqigħa waħda qrib Ashleworth, Tewkesbury, Gloucestershire, l-Ingilterra, ir-Renju Unit, li ġiet ikkonfermata fit-28 ta’ Jannar 2022; tifqigħa waħda qrib il-Gżira Holy, Berwick Upon Tweed, Northumberland, l-Ingilterra, ir-Renju Unit, li ġiet ikkonfermata fid-9 ta’ Frar 2022; tifqigħa waħda qrib Ledbury, North Herefordshire, Herefordshire, l-Ingilterra, ir-Renju Unit, li ġiet ikkonfermata fil-25 ta’ Frar 2022; tifqigħa waħda qrib Beith, North Ayrshire, l-Iskozja, ir-Renju Unit li ġiet ikkonfermata fit-18 ta’ Marzu 2022; u tifqigħa waħda qrib Strichen, Aberdeenshire, l-Iskozja, ir-Renju Unit, li ġiet ikkonfermata fid-19 ta’ Marzu 2022.
(11)
Il-Kanada u r-Renju Unit ippreżentaw ukoll informazzjoni dwar il-miżuri li ħadu biex jevitaw aktar tixrid ta’ dik il-marda.
B’mod partikolari, wara dawn it-tifqigħat tal-influwenza avjarja b’patoġeniċità għolja, il-Kanada u r-Renju Unit implimentaw politika ta’ qerda sabiex jikkontrollaw u jillimitaw it-tixrid ta’ dik il-marda, u lestew ukoll il-miżuri meħtieġa ta’ tindif u diżinfezzjoni wara l-implimentazzjoni tal-politika ta’ qerda tal-istabbilimenti tat-tjur infettati fit-territorji tagħhom.
(12)
Il-Kummissjoni evalwat l-informazzjoni sottomessa mill-Kanada u r-Renju Unit u kkonkludiet li t-tifqigħat talinfluwenza tat-tjur b'patoġeniċità għolja fi stabbilimenti tal-pollam ġew ikklerjati u ma għadx hemm xi riskju assoċjat mad-dħul fl-Unjoni ta’ komoditajiet tal-pollam miż-żoni tal-Kanada u tar-Renju Unit minn fejn id-dħul fl-Unjoni tal-komoditajiet tal-pollam kien ġie sospiż minħabba dawk it-tifqigħat.
(13)
Għalhekk, l-Annessi V u XIV tar-Regolament ta’ Implimentazzjoni (UE) 2021/404 jenħtieġ li jiġu emendati biex titqies is-sitwazzjoni epidemjoloġika attwali rigward l-influwenza tat-tjur b’patoġeniċità għolja fil-Kanada, fir-Renju Unit u fl-Istati Uniti.
(14)
Filwaqt li titqies is-sitwazzjoni epidemjoloġika attwali fil-Kanada u fl-Istati Uniti b’rabta mal-influwenza tat-tjur b’patoġeniċità għolja u r-riskju serju tal-introduzzjoni tagħha fl-Unjoni, l-emendi li għandhom isiru lir-Regolament ta’ Implimentazzjoni (UE) 2021/404 permezz ta’ dan ir-Regolament jenħtieġ li jsiru effettivi b’urġenza.